Diari Oficial de la Generalitat Valenciana


Sumari del DOGV 5528, del 06-06-2007 (2007/7312)

Resolució de 17 de maig de 2007, del director general d'Habitatge i Projectes Urbans, per la qual es declara Àrea de Rehabilitació d'escassos recursos el barri Sant Jordi d'Alcoi.
-----------------------------------------------------------------------------------------------------------------------------------------------------------------------------------

### Dades del document

Número de DOGV
:   5528

Data del DOGV
:   06-06-2007

Secció del DOGV
:   V. ANUNCIS - A) ORDENAMENT DEL TERRITORI I URBANISME

Número del document
:   2007/7312


Data del document
:   17-05-2007

Organisme emissor
:   Conselleria de Territori i Habitatge

Tipus de document
:   Resolució

Descriptors 

:   * Alcoi
    * habitatge social
    * construcció urbana

Resolució de 17 de maig de 2007, del director general d'Habitatge i Projectes Urbans, per la qual es declara Àrea de Rehabilitació d'escassos recursos el barri Sant Jordi d'Alcoi. [2007/7312]  
Antecedents de fet  
Primer. Amb data 25 de maig de 2005, se subscriu un acord entre l'Ajuntament d'Alcoi i la Direcció General d'Habitatge i Projectes Urbans per a la rehabilitació del barri Sant Jordi d'Alcoi, en atenció a la situació de degradació de l'entorn urbà i de les característiques socioeconòmiques de la seua població.  
Segon. Amb data 30 de maig de 2005, la Direcció General d'Habitatge i Projectes Urbans emet la resolució de declaració d'actuació promoguda per l'administració pública i l'adopció de mesures per a la rehabilitació del grup d'habitatges citat en el paràgraf anterior, i es designa l'Institut Valencià d'Habitatge SA ens gestor de les actuacions i del seu finançament, després de la subscripció prèvia de conveni entre l'Ajuntament d'Alcoi i l'esmentat Institut.  
Tercer. Que posteriorment, mitjançant un acord de la Comissió Bilateral celebrada el 25 de maig de 2006, corresponent a l'Àrea de Rehabilitació Integral del Grup Sant Jordi a Alcoi (Alacant) a la Comunitat Autònoma de València, dins del marc del Pla d'habitatge 2005-2008; s'acorda el finançament d'aquesta actuació.   
Atés  
Primer. Que durant la tramitació del present expedient s'ha produït l'entrada en vigor del Decret 81/2006, de 9 de juny, del Consell, de desenvolupament de les mesures i ajudes financeres a la rehabilitació d'edificis i habitatges a la Comunitat Valenciana; per la qual cosa cal examinar el règim jurídic de les actuacions en aquest incorporades per a adaptar-les, si cal, l'actuació de rehabilitació del barri Sant Jordi d'Alcoi.  
Segon. Que l'article 18 de l'esmentat Decret 81/2006, regula les anomenades àrees de rehabilitació en edificis o grups d'habitatges habitats per col·lectius d'escassos recursos econòmics i intervenció subsidiària per l'administració o ens gestor (en aquest cas IVHSA). Aquest article establix que la declaració d'aquest tipus d'àrea ha de ser acordada mitjançant una resolució del director general competent en matèria d'habitatge, a petició motivada de l'ajuntament i amb un informe previ tècnic.   
Tercer. Segons el que establix l'article 48 del mateix text legal, les àrees de rehabilitació en edificis habitats per col·lectius d'escassos recursos econòmics així declarades d'acord amb el que establix l'article 18, poden ser declarades àrees de rehabilitació integral a l'efecte del que preveu l'article 50 i següents del Reial decret 801/2005; (obtenció del finançament estatal); com així s'ha realitzat segons consta en l'acord de la Comissió Bilateral reflectit en el resultant tercer de la present resolució.  
En idèntic sentit, l'article 60,1 del Decret 81/2006 del Consell establix com a condició per a obtindre les subvencions corresponents a les àrees de rehabilitació integral, a càrrec dels pressupostos del Ministeri d'Habitatge, la prèvia declaració de l'àrea de rehabilitació per part de la Generalitat d'acord amb el que ha establit el present decret.  
Quart. Per a obtindre la pròrroga de la vigència de les àrees de rehabilitació declarades a l'empara de plans anteriors, segons el que establix la disposició transitòria sisena, ha d'emetre la resolució expressa respecte d'això, literalment: «les actuacions declarades en situacions de grups o conjunts d'habitatges amb problemes estructurals o de col·lectius amb escassos recursos, poden acollir-se a les situacions regulades en el present decret d'acord amb els articles 18, 19 i altres concordants, mitjançant una resolució expressa de la direcció general competent en habitatge.»  
I així, de conformitat amb tot l'anteriorment exposat, resolc:  
Declarar com a Àrea de Rehabilitació d'Escassos Recursos el barri de Sant Jordi d'Alcoi, segons preveu l'article 18 del Decret 81/2006, de 9 de juny, del Consell, atesos els requisits i les limitacions que en aquest s'establixen, i ha sigut designat l'Institut Valencià de l'Habitatge, SA com a ens gestor per Resolució de data 30-5-2005.  
La present resolució s'adequarà als requisits per a l'obtenció de les qualificacions provisionals i definitives de l'actuació, i la quantia de l'ajuda a càrrec dels fons de la Generalitat, serà determinada en la liquidació final, de conformitat amb el Decret 81/2006, de 9 de juny, del Consell de la Generalitat.  
València, 17 de maig de 2007.- El director general d'Habitatge i Projectes Urbans: Bernabé Bueno Miralles.